ခရစ်အီဗန်

**ခရစ္စတိုဖာ ရောဘတ် အီဗန်** (; ၁၃ ဇွန် ၁၉၈၁ ဖွား) သည်  အမေရိကန် သရုပ်ဆောင်တစ်ဦး ဖြစ်သည်။ ၎င်းသည် မာဗယ် ရုပ်ရှင်ဇာတ်လမ်းကမ္ဘာ မာဗယ်လ်ရုပ်ရှင်စကြဝဠာ (Marvel Cinematic Universe) မှ ဇာတ်ကားများဖြစ်သည့်  Captain America: The First Avenger (၂၀၁၁) မှ Avengers: Endgame  (၂၀၁၉) အထိ ပါဝင်သရုပ်ဆောင်ခဲ့သော ကပ္ပတိန် အမေရိက ([Captain America](https://en.wikipedia.org/wiki/Steve%20Rogers%20(Marvel%20Cinematic%20Universe))) ဇာတ်ရုပ်ဖြင့် ကမ္ဘာအနှံ့ အသိအမှတ်ပြုမှု ရရှိခဲ့သည်။ ဤဇာတ်ကားများမှ ၎င်း၏ လုပ်ဆောင်မှုသည် ကမ္ဘာပေါ်တွင် ဝင်ငွေအများဆုံးရရှိသည့် သရုပ်ဆောင်များထဲမှ တစ်ဦးအဖြစ် ရပ်တည်စေခဲ့သည်။ ဦးဆောင်သရုပ်ဆောင်အဖြစ် ပါဝင်ခဲ့သည့် အီဗန်၏ ရုပ်ရှင်များသည် ကမ္ဘာတစ်ဝန်း စုစုပေါင်း ဒေါ်လာ ၁၁.၄ ဘီလီယံ ရရှိခဲ့ပြီး၊ ဝင်ငွေအများဆုံး ရုပ်ရှင်ကြယ်ပွင့်များထဲမှ တစ်ဦး ဖြစ်လာခဲ့သည်။

၎င်း၏ အနုပညာခရီးကို ၂၀၀၀ ပြည့်နှစ်တွင် ထုတ်လွှင့်ခဲ့သော [ဆန့်ကျင်ဘက်လိင် (Opposite Sex) ](https://en.wikipedia.org/wiki/Opposite%20Sex%20(TV%20series)) ကဲ့သို့သော ရုပ်သံစီးရီးများမှ စတင်ခဲ့သည်။ ၂၀၀၁ ခုနှစ်၏ (Not Another Teen Movie) အပါအဝင် ဆယ်ကျော်သက်ဇာတ်ကားများစွာတွင် ပါဝင်ခဲ့ပြီးနောက်၊ မာဗယ် ကာတွန်းဇာတ်ကောင်ဖြစ်သည့် မီးလူသား (Human Torch) ဇာတ်ရုပ်ကို [Fantastic Four](https://en.wikipedia.org/wiki/Fantastic%20Four%20(2005%20film)) (၂၀၀၅) နှင့် Fantastic Four: Rise of the Silver Surfer (၂၀၀၇) တို့တွင် သရုပ်ဆောင်ခဲ့ခြင်းအတွက် ပိုမိုအာရုံစိုက်ခံခဲ့ရသည်။ အီဗန်သည် အခြားသော ရုပ်ပြစာအုပ်နှင့် ရုပ်ပြဝတ္ထုများကို ရုပ်ရှင်အဖြစ် ပြန်လည်ရိုက်ကူးထားသည့် [TMNT](https://en.wikipedia.org/wiki/TMNT%20(film)) (၂၀၀၇)၊ Scott Pilgrim vs. the World (၂၀၁၀) နှင့် Snowpiercer (၂၀၁၃) စသည့် ဇာတ်ကားများတွင်လည်း ပါဝင်ခဲ့သည်။

ရုပ်ပြဇာတ်ရုပ်များအပြင် အီဗန်သည် ဒရာမာဇာတ်ကားဖြစ်သော လက်ဆောင် ([Gifted](https://en.wikipedia.org/wiki/Gifted%20(2017%20film)) )(၂၀၁၇)၊ စုံထောက်ဇာတ်ကားဖြစ်သော Knives Out (၂၀၁၉)၊ ရုပ်သံဇာတ်လမ်းတွဲတိုဖြစ်သည့် [Defending Jacob](https://en.wikipedia.org/wiki/Defending%20Jacob%20(miniseries)) (၂၀၂၀)၊ အက်ရှင်ဇာတ်ကားများဖြစ်သည့် [The Gray Man](https://en.wikipedia.org/wiki/The%20Gray%20Man%20(2022%20film)) (၂၀၂၂) နှင့် [Red One](https://en.wikipedia.org/wiki/Red%20One%20(film)) (၂၀၂၄) တို့တွင်လည်း ခေါင်းဆောင်အဖြစ် ပါဝင်သရုပ်ဆောင်ခဲ့သည်။ ထို့အပြင် ၎င်းသည် [Lightyear](https://en.wikipedia.org/wiki/Lightyear%20(film)) (၂၀၂၂) တွင် Buzz Lightyear အတွက် အသံပိုင်းဆိုင်ရာ ပါဝင်ခဲ့ပြီး၊ Scott Pilgrim Takes Off (၂၀၂၃) အန်နီမေးရှင်းစီးရီးတွင်လည်း ၎င်း၏ မူရင်းလူမှုဇာတ်ရုပ်ကို ပြန်လည်သရုပ်ဆောင်ကာ Lucas Lee ဇာတ်ရုပ်အတွက် အသံသရုပ်ဆောခဲ့သည်။

အီဗန်သည် ၂၀၁၄ ခုနှစ်တွင် အချစ်ဒရာမာဇာတ်ကားဖြစ်သည့် Before We Go ဖြင့် ဒါရိုက်တာအဖြစ် စတင်ပွဲဦးထွက်ခဲ့ပြီး၊ ယင်းဇာတ်ကားကိုလည်း ထုတ်လုပ်ကာ ပါဝင်သရုပ်ဆောင်ခဲ့သည်။ ၂၀၁၈ ခုနှစ်တွင် ကဲနက် လော်နီဂန် (Kenneth Lonergan) ၏ Lobby Hero ပြဇာတ်ကို ပြန်လည်ကပြရာ၌ ဘရော့ဒ်ဝေး (Broadway) ပွဲဦးထွက်အဖြစ် ပါဝင်ခဲ့ပြီး၊ ယင်းအတွက် ဒရာမာလိဂ်ဆု Drama League Award ဆန်ခါတင်စာရင်းဝင်ခဲ့သည်။

## ငယ်ဘဝ
ခရစ္စတိုဖာ ရောဘတ် အီဗန် (Christopher Robert Evans) ကို ၁၉၈၁ ခုနှစ်၊ ဇွန်လ ၁၃ ရက်နေ့တွင်  အမေရိကန်ပြည်ထောင်စု၊ မက်ဆာချူးဆက်ပြည်နယ် (Massachusetts)၊ ဘော့စတွန်မြို့(Boston) တွင် ၁၉၈၁ ခုနှစ်၊ ဇွန်လ ၁၃ ရက်နေ့၌ မွေးဖွားးခဲ့ပြီး၊ အနီးရှိ ဆဒ်ဘူရီ (Sudbury) မြို့တွင် ကြီးပြင်းခဲ့သည်။ 

၎င်း၏မိခင် လီဆာ (Lisa) (အမည်ရင်း Capuano) သည် ကွန်ကော့ဒ် လူငယ်ပြဇာတ်ရုံ (Concord Youth Theater) ၏ အနုပညာ ဒါရိုက်တာတစ်ဦးဖြစ်ပြီး၊ ဖခင်ဖြစ်သူ ဘော့ဘ် (Bob) မှာ သွားဆရာဝန်တစ်ဦး ဖြစ်သည်။ 

ဖခင်သည် အိုင်ယာလန် နွယ်ဖွားဖြစ်ကာ၊ မိခင်မှာမူ အိုင်ယာလန်နှင့် အီတလီ နှစ်မျိုးလုံးမှ ဆင်းသက်လာသူဖြစ်သည်။ ဧ၏ မိဘများသည် ၁၉၉၉ ခုနှစ်တွင် ကွာရှင်းခဲ့ကြသည်။ 

အီဗန်တွင် အစ်မနှစ်ဦးဖြစ်သည့် ကာလီ (Carly) နှင့် ရှန်နာ (Shanna) နှင့် သရုပ်ဆောင်ညီဖြစ်သူ စကော့ အီဗန် ([Scott Evans](https://en.wikipedia.org/wiki/Scott%20Evans%20(actor))) တို့ရှိသည်။ ၎င်းနှင့် ၎င်း၏မောင်နှမများသည် ကက်သလစ်အသင်းတေ ဖြင့် ကြီးပြင်းခဲ့ကြသည်။ ၎င်းတို့၏ ဦးလေးဖြစ်သူ မိုက် ကပ္ပူအာနို (Mike Capuano) သည် ၁၉၉၀ မှ ၁၉၉၉ ခုနှစ်အထိ ဆိုမာဗဲလ် (Somerville) မြို့တော်ဝန်အဖြစ်လည်းကောင်း၊ ၁၉၉၉ မှ ၂၀၁၉ ခုနှစ်အထိ အမေရိကန်ပြည်ထောင်စု ကိုယ်စားလှယ် အဖြစ်လည်းကောင်း တာဝန်ထမ်းဆောင်ခဲ့သည်။ 

ငယ်စဉ်ကတည်းက ဂီတပြဇာတ် (musical theater) ကို နှစ်သက်ခဲ့ပြီး သရုပ်ဆောင်စခန်းသို့ တက်ရောက်ခဲ့သည်။ Bye Bye Birdie ဂီတပြဇာတ်တွင် Randolph MacAfee ဇာတ်ရုပ်မှ သရုပ်ဆောင်ခဲ့သည်။  ၎င်းနှင့် ၎င်း၏မောင်နှမများသည် ခရစ္စမတ်ကာလများတွင် ဆွေမျိုးများရှေ့၌ ဖျော်ဖြေလေ့ရှိခဲ့ပြီး၊ ဇာတ်ခုံပေါ်ရောက်နေခြင်းသည် "အိမ်ရောက်နေသလို ခံစားရသည်" ဟု ပြန်ပြောင်းပြောပြဖူးသည်။

အထက်တန်းကျောင်း၏ စတုတ္ထနှစ် မတိုင်မီ နွေရာသီကို နယူးယောက်မြို့ (New York City) ၌ ကုန်ဆုံးခဲ့ပြီး လီ စထရပ်စ်ဘာ့ဂ် ပြဇာတ်နှင့် ရုပ်ရှင်သိပ္ပံ (Lee Strasberg Theatre and Film Institute) တွင် သင်တန်းများ တက်ရောက်ခဲ့သည်။ အီဗန်သည် ၁၉၉၉ ခုနှစ်တွင် လင်ကွန်း-ဆဒ်ဘူရီ ဒေသဆိုင်ရာ အထက်တန်းကျောင်း (Lincoln-Sudbury Regional High School) မှ ကျောင်းပြီးခဲ့သည်။ ၎င်းသည် သရုပ်ဆောင် ဂျယ်ရမီ စထရောင်း (Jeremy Strong) နှင့် အတူ ကျောင်းနေဖက်လည်း ဖြစ်သည်။

## ရိုက်ကူးရေး 
### ရုပ်ရှင် 
### ရုပ်မြင်သံကြား 
### ဗီဒီယို ဂိမ်း 
### ပြဇာတ် 
### တေးဂီတ ဗီဒီယို 
### ဝက်ဘ်ဇာတ်လမ်း 
## ထူးချွန်ဆုရရှိမှုများနှင့် ဆန်ခါတင်ဝင်မှုများ 
## ကိုးကား 
## အခြားဝဘ်ဆိုဒ်များ 
* 
* 

ကဏ္ဍ:အမေရိကန် အမျိုးသား ရုပ်ရှင်သရုပ်ဆောင်များ